open-index/open-wikipedia-markdown huggingface dataset:
שוד בנק דיסקונט (2002)

**שוד בנק דיסקונט** היה אירוע פשיעה שהתרחש במהלך סוף השבוע של 19 ל-21 ביולי 2002 (כ-48 שעות) בסניף המרכזי של בנק דיסקונט לישראל ברחוב יהודה הלוי בתל אביב. השוד נחשב לגדול ביותר בתולדות מדינת ישראל, ונותר בלתי מפוענח עד היום. במהלך השוד חדרה חבורה של שלושה עד חמישה שודדים מקצועיים לסניף. הם הצליחו לפרוץ ל-451 כספות מתוך 5,000 ולגנוב שלל המוערך ב-25 מיליון דולר במזומן.

## שיטת הפעולה
השודדים הפגינו רמת תחכום ודיוק יוצאת דופן:
* **תכנון מוקדם**: ההכנות לשוד נמשכו ככל הנראה מספר שבועות, כולל עבודה לסירוגין במשך מספר סופי שבוע.
* **חדירה לבנק**: השודדים נכנסו ככל הנראה דרך מערכת מיזוג האוויר למרתף הבנק.
* **גישה לחדר החשמל**: פירקו בצורה מתוחכמת את מנעול הדלת של חדר החשמל והחליפו אותו במנעול חלופי.
* **קידוח מדויק**: השתמשו במקדחת יהלום מיוחדת לקדיחת חור בגודל 80 על 60 ס”מ בקיר בעובי 60 ס"מ.
* **עבודה ממושכת**: עבדו כמעט 48 שעות רצופות בתוך הכספת.
* **בחירה סלקטיבית**: פרצו רק לכספות מסוימות (3556 עד 5225) ולקחו רק מזומנים.
* **יצירת בלבול**: השליכו תכשיטים וחפצי ערך על הרצפה כדי ליצור בלבול.

## היקף הגניבה
* 451 כספות נפרצו מתוך כ-5,000.
* השלל הוערך ב-25 מיליון דולר במזומן.
* תכשיטים וחפצי ערך רבים הושארו במקום.

## גילוי השוד
השוד התגלה רק ביום ראשון, 21 ביולי 2002, בשעה 8:00 בבוקר, כאשר עובדי הבנק הגיעו לפתוח את חדר הכספות.

## החקירה
* החקירה נוהלה על ידי היחידה המרכזית של מחוז תל אביב, בראשות רב-פקד נסים דאודי.
* לא נמצאו ראיות פורנזיות כמו DNA, טביעות אצבע או שיירי סיגריות.
* נחקרו מאות חשודים, כולל עובדי בנק ואנשי אבטחה.
* המשטרה השקיעה משאבים רבים בניסיון לפענח את השוד, ללא הצלחה.

### אתגרים בחקירה
* **היעדר ראיות**: השודדים לא השאירו כל ראיה פורנזית בזירה.
* **תכנון מדוקדק**: השודדים פעלו על פי תוכנית מדויקת, כולל שימוש בתרשימים של מבנה הבנק.
* **בחירת השלל**: לקיחת מזומנים בלבד הקשתה על זיהוי הכסף הגנוב.
* **חוסר בדיווח**: חלק מבעלי הכספות לא דיווחו על הסכומים המדויקים שנגנבו, מחשש לחקירות מס.

## השפעות והשלכות
* הבנק הגיע להסדר עם רוב הלקוחות במסגרת הכיסוי הביטוחי.
* האירוע גרם למבוכה רבה למשטרת ישראל ולמערכת הביטחון.
* השוד נחשב לאחד המתוחכמים ביותר בתולדות הפשע בישראל.

## ראו גם
* שוד בנק

## קישורים חיצוניים
*להצדיע וללמוד: יום הולדת לשוד הכספות הגדול
*הפשע המושלם: 22 שנה אחרי שוד הכספות הגדול - והחוקר עדיין מחפש תשובות
* 
*יותר מ-20 שנה ללא קצה חוט: שוד הכספות הגדול בבנק דיסקונט
*
*

## הערות שוליים

קטגוריה:בנק דיסקונט לישראל
קטגוריה:2002 בישראל
קטגוריה:פשע בתל אביב-יפו
קטגוריה:שוד
Love & Hyperbole

***Love & Hyperbole*** הוא אלבום האולפן הרביעי של הזמרת-יוצרת הקנדית אלסיה קארה. הוא יצא לאור ב-14 בפברואר 2025, בהוצאת חברת התקליטים דף ג'אם רקורדינגס.

## רקע והכרזה
העבודות על האלבום החלו בסוף 2021, ונמשכו עד לתחילת 2024. באוגוסט 2023, קארה הודיעה בפומבי בחשבון הטוויטר שלה שהיא נמצאת בשלבי סיום של האלבום.

קארה שינתה את התצוגה שלה במדיה החברתית בסוף יוני 2024 והחלה לפרסם טיזרים שונים על בסיס יומי. היא הכריזה רשמית על "Dead Man" ב-9 ביולי 2024 – סינגל שיווקי ראשון מתוך האלבום שנועד לעזור בקידום המסחרי הראשוני שלו. בהמשך לכך, קארה הצהירה בחשבונות המדיה החברתית השונים שלה כי השיר עוסק ב"מערכת יחסים שהגיעה לסיומה והיא כמו האחיזה האחרונה של הניסיון להחזיק במה שנשאר ממערכת היחסים הזו". בהמשך לכך, היא הסבירה יותר על משמעות השיר.

ב-20 באוקטובר 2024, קארה הכריזה רשימת על צאת *Love & Hyperbole*, במקביל להכרזת צאת הסינגל, ""; הוא הושמע בפרק מתוך "חוק וסדר: מדור מיוחד".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלסיה קארה
קטגוריה:אלבומים באנגלית
קטגוריה:אלבומי חברת דאף ג'אם
אל-קרד אל-חסן (מוסד פיננסי)

**אל-קַרְד אל-חַסַן** (בערבית: **جمعية القرض الحسن**, בתעתיק מדויק: **גַ'מְעִ֫יַּת אלקרץ' אלחסן**, בתרגום לעברית: **עמותת ההלוואה ההוגנת**) הוא מוסד פיננסי לבנוני ללא מטרות רווח המזוהה עם חזבאללה, המספק הלוואות ללא ריבית ושירותים פיננסיים אחרים לקהילה השיעית, על פי העיקרון האסלאמי קרד אל-חסן של הלוואות ללא ריבית. המוסד משמש גם להעברת כספים מאיראן לחזבאללה.

אל-קרד אל-חסן הוקם בשנת 1982, תחת השם "בית המימון של המוסלמים" ("בית תמוויל אל־מוסלמין") והחל להעניק הלוואות ב־1983. האגודה נועדה לסייע לחברה המתואלית־שיעית ולהניע אותה לתמוך בחזבאללה וליצור נורמה של קבלת הלוואות ולא של מענקי סיוע, כפי שהתרגלו לבנונים רבים בשנות מלחמת האזרחים. האגודה קיבלה רישיון ממשרד הפנים הלבנוני בשנת 1987. תפקידו העיקרי הוא לספק הלוואות, בדרך כלל מובטחות בביטחונות זהב, לאנשים שאולי אין להם גישה לשירותים בנקאיים מסורתיים עקב משבר הנזילות המתמשך של לבנון וקריסת המגזר הבנקאי שלה.

על אף היותו רשום כארגון צדקה, נטען שאל-קרד אל-חסן פועל יותר כמו בנק, מחוץ לרגולציה ולבנק המרכזי של לבנון, ועשוי לשמש כערוץ להלבנת הון. לאל-קרד אל-חסן סניפים ברחבי לבנון, שמשרתים מעל 200 אלף לקוחות, והיקף ההלוואות שהוא מעניק נאמד ביותר מחצי מיליארד דולר בשנה.

באפריל 2016 הטילה מחלקת האוצר של ארצות הברית סנקציות על הארגון עקב קשריו עם חזבאללה. סנקציות אלו מגבילות את הגישה של אל-קרד אל-חסן למערכות פיננסיות בין-לאומיות ומקשות על פעילותו מחוץ ללבנון. הארגון מתואר לעיתים קרובות כזרוע הפיננסית של חזבאללה, המספקת שירותי מיקרו-מימון לאנשים פרטיים ועסקים קטנים בלבנון.

בינואר 2021 נפל אל-קרד אל-חסן קורבן למתקפת סייבר שהובילה לדליפת מידע על לקוחותיו, בהם פעילי חזבאללה, וחשפה פרטים על חשבונות של אל-קרד אל-חסן בבנקים אחרים בלבנון.

באוקטובר 2024, במסגרת החזית הצפונית במלחמת חרבות ברזל, הורה דובר צה"ל בערבית, אל"ם אביחי אדרעי, לתושבי לבנון הנמצאים בקרבת סניפי אל-קרד אל-חסן להתפנות מבתיהם, עקב כוונת צה"ל לתקוף סניפים אלה מחמת זיקתם לחזבאללה, ובהמשך הותקפו מספר סניפים בביירות ומספר סניפים באזורים אחרים. בהמשך לכך חתם שר הביטחון, יואב גלנט, על צו הקובע שאל-קרד אל-חסן הוא ארגון טרור בהתאם לחוק המאבק בטרור. גם בנובמבר אותה שנה תקף צה"ל מפקדות, מחסני כסף וסניפים של האגודה בביירות.

במרץ 2026, במהלך מבצע שאגת הארי, תקף צה"ל תשתיות של האגודה בלבנון.

## קישורים חיצוניים
* 
* 

* Christie K., Hezbollah’s Al-Qard Al-Hassan, Explained, The 961, October 21, 2024 
* The legal and financial implications of Al Qard Al Hassan, NOW, May 30, 2023 
* Nohad Topalian, Hizbullah expands financial activity via Al-Qard al-Hasan foundation, Al-Mashareq, 2023-02-08
* Salah Hijazi, Al-Qard al Hassan, la microfinance résistante, Le Commerce du Levant, 24 novembre 2020 
* Natasha Metni Torbey, Al-Qard al-Hassan: le réseau illégal du Hezb qui ronge l’économie, Ici Beyrouth, 25 Avril 2024 


## הערות שוליים

קטגוריה:חברות פיננסיות
קטגוריה:לבנון: כלכלה
קטגוריה:חזבאללה: ארגונים ותפקידים
המרכז למימוש זכויות רפואיות

**המרכז למימוש זכויות רפואיות בע"מ**, הידועה גם בכינוי "**חברת לבנת פורן**", היא חברה פרטית ישראלית העוסקת במימוש זכויות רפואיות.

החברה נוסדה על ידי לבנת פורן בשנת 2003.

החברה מפעילה חמישה סניפים, בערים תל אביב, חיפה, כרמיאל, באר שבע וירושלים.

מנכ"לית החברה היא הדס זאבי, ולבנת פורן מכהנת כיושבת ראש החברה. צוות החברה מורכב ממומחים בזכויות רפואיות, מנהלות לקוח ורפרנטיות. החברה מעסיקה כ-90% נשים מתוך כלל העובדים.

## שירותים
החברה מספקת שירותים בתחומים שונים הקשורים למימוש זכויות רפואיות, בהם:
* תביעות נכות כללית
* פטור ממס הכנסה על רקע רפואי (לפי )
* תביעות מול קרנות פנסיה וחברות ביטוח
* הכרה בזכויות נפגעי עבודה
* מימוש זכויות נפגעי פעולות איבה
* תג נכה
* זכויות בתחום הסיעוד ושירותים מיוחדים
* זכויות אלמנות, אלמנים ויתומים.

## הגבלת פעילות החברה
לשכת עורכי הדין בישראל תבעה את המרכז למימוש זכויות רפואיות, בנימוק שהמרכז מפר את הוראות  לחוק לשכת עורכי הדין הקובע שפעולות מסוימות יבוצעו רק על ידי עורך דין. בית המשפט המחוזי בירושלים קיבל חלקית את התביעה ואסר על המרכז למימוש זכויות רפואיות לייצג או לטעון בשם לקוחותיו לפני כל גוף בעל סמכות שיפוטית או מעין-שיפוטית, לרבות ועדות ערר במוסדות השונים; לערוך מסמכים בעלי אופי משפטי עבור לקוחותיהם, לרבות הכנת כתבי ערעור וערר, פעולות לשינוי החלטות קודמות שבבסיסן בחינת החוק והפסיקה ומילוי טפסים עם תוספת מלל וצירוף חוות-דעת (למעט מילוי רובריקות קבועות מראש); לפעול למתן ייעוץ וחיווי-דעת משפטיים; לפנות בדרישה לתשלום פיצויים או להכרה בנזק למוסדות הבאים: המוסד לביטוח לאומי, קצין התגמולים במשרד הביטחון, רשויות המס וחברות הביטוח (למעט פניה באמצעות יועץ מס מוסמך); לפנות בשם לקוחותיהם לפקיד השומה ולמסגרות המעין-שיפוטיות במוסד לביטוח לאומי וקצין התגמולים וכן לנסח ערעורים ועררים על החלטות מנהליות המתקבלות במוסדות אלה (למעט פניה באמצעות יועץ מס מוסמך). עוד חייב בית המשפט את המרכז למימוש זכויות רפואיות להודיע ללקוחותיו על אי מתן שירותים כאמור, למעט סיוע טכני בלבד במילוי טפסים, ולשנות את פרסומיו בהתאם לכך.

המרכז למימוש זכויות רפואיות ערער על פסק דין זה לבית המשפט העליון, וזה הקל מעט בהגבלות שקבע בית המשפט המחוזי וקבע שיּוּתר למרכז למלא טפסים ולנסח מכתבים, הכוללים גם מלל חופשי; לצרף חוות-דעת רפואיות לתביעות ראשוניות המוגשות למוסד לביטוח לאומי, למשרד הביטחון ולחברות הביטוח, וכן לעררים המוגשים לוועדות הערר בגופים השונים. כל השירותים האחרים שנדונו נותרו אסורים בהתאם לפסק דינו של בית המשפט המחוזי.

## חוק לבנת פורן
לאחר שנטען כי החברה גובה אחוזים ניכרים מהקצבאות אותם קיבלו לקוחותיה, בשנת 2015 חוקקה הכנסת העשרים את תיקון 161 לחוק הביטוח הלאומי, המכונה "חוק לבנת פורן". התיקון נועד להגביל את שכר הטרחה שגובות חברות המסייעות במימוש זכויות רפואיות, עבור סיוע במימוש זכויות מול המוסד לביטוח לאומי.

## קישורים חיצוניים
* 
* 
* 
* 

## הערות שוליים

קטגוריה:תל אביב-יפו: חברות
קטגוריה:ישראל: חברות שהוקמו ב-2003
קטגוריה:ישראל: חברות פרטיות
שיגעון של עיתון

**שיגעון של עיתון** (באנגלית: **Press Gang**) היא סדרת טלוויזיה בריטית מסוג דרמה קומית המיועדת לבני נוער שנוצרה על ידי סטיבן מופאט ושודרה במקור במשך חמש עונות ברשת ITV בין השנים 1989 ל-1993.

בישראל הסדרה שודרה בערוץ הראשון בתחילת שנות התשעים.

## תקציר העלילה
עלילת הסדרה מתמקדת בצוות הכתבים הצעירים המעורב בהפקת העיתון "ג'וניור גאזט" אשר נוצר על ידי בני נוער עבור בני נוער וממוקד במתן קול לבני נוער ולנקודות מבטם בנושאים חברתיים חשובים. שתי הדמויות המרכזיות בסדרה הם העורכת של העיתון לינדה דיי (בגילומה של ג'וליה סוואלה) וסגן העורך ספייק תומסון (בגילומו של דקסטר פלטשר). צוות הכתבים של העיתון הוא חלק מפרויקט להכשרת עיתונאים צעירים, אשר ממוקד במתן קול לבני נוער ולנקודות מבטם בנושאים חברתיים חשובים. הסדרה עסקה בין היתר גם בנושאים רציניים כמו התמכרות לסמים, התאבדויות, אלכוהוליזם, התעללות בילדים, לחץ חברתי ובריאות נפשית.

## דמויות
**הדמויות הראשיות**
* **לינדה דיי** (ג'וליה סוואלה) - העורכת הקשוחה והשאפתנית של הג'וניור גאזט.
* **ג'יימס "ספייק" תומסון** (דקסטר פלטשר) - סגן העורך של העיתון - נער אמריקאי מרדן.
* **קני פיליפס** (לי רוס) - כתב בצוות העיתון. קני הוא מהחברים הטובים, אך המעטים, של לינדה.
* **שרה ג'קסון** (קלדה הולמס) - כתבת ראשית בצוות העיתון.
* **קולין מתיוס** (פול ריינולדס) - אחראי על הפרסום בעיתון.
* **ג'ולי קרייג** (לוסי בנג'מין) - אחראית על הגרפיקה של העיתון.
* **פרייזר דייוויס** (ממולוקי כריסטי) - אחראי על כתיבת חלק ההורוסקופים.

**דמויות משנה**
* **סאם בלאק** (גבריאל אנואר) - החליף את ג'ולי בעונה השנייה כאחראי על הגרפיקה של העיתון.
* **דני מק'קול ** (צ'ארלי קריד-מיילס) - צלם בצוות העיתון.
* **טוני "טידלר" טילדסלי** (ג'ואנה דיוקס) - כתבת בצוות העיתון.

## פיתוח
"שיגעון של עיתון" הייתה ההפקה הטלוויזיונית הראשונה של סטיבן מופאט, אשר לימים נודע כאחד מצמד היוצרים של הסדרה "שרלוק". מעל למחצית מהפרקים בוימו על ידי בוב ספירס, אשר ביים בעבר סדרות כמו "פשוט נהדרת" ו"המלון של פולטי".

## מדיה ביתית
לאורך השנים יצאו לשווקים בבריטניה מהדורות DVD הכוללות את כל חמש עונות של הסדרה. בנוסף לכך, לאורך השנים הסדרה הפכה זמינה גם בשירותי סטרימינג.

## קישורים חיצוניים

## הערות שוליים

קטגוריה:זוכי פרס באפט"א: סדרות
קטגוריה:סדרות טלוויזיה בריטיות שעלו לשידור בשנות ה-1980
קטגוריה:הערוץ הראשון - תוכניות רכש
קטגוריה:סדרות נעורים בריטיות
קטגוריה:סדרות טלוויזיה בריטיות
קטגוריה:ITV: תוכניות וסדרות
שמוליקיפוד (סרט)

**שמוליקיפוד** הוא סרט הנפשה ישראלי לילדים משנת 2002, אשר כולל בתוכו שלושה סרטים קצרים שכל אחד מהם מבוסס על סיפור ילדים. הפקת הסרט נעשתה על ידי אולפני "דיסק אין", כאשר הוא בוים על ידי דודו שליטא והופק על ידי רמי פיכמן.

הסרט הופץ לראשונה להקרנה ביתית בשנת 2002 על ידי חברת ההפצה "קלסיקלטת", תחילה בקלטת וידאו ומאוחר יותר ב-DVD.

## תקציר העלילה
הסרט מחולק לשלושה סרטים קצרים, כאשר כל סרט מציג סיפור ילדים אחר: שמוליקיפוד, הצב של אורן והלו הלו אבא.

## מדבבים

* שמחה ברבירו - מספר "שמוליקיפוד" / אבא של אורן / דמויות שונות
* חגית שמלי - מספרת "הצב של אורן" / גננת / אמא של אורן / דמויות שונות
* בן יוסיפוביץ' - גדי / שמוליקיפוד / אורן / דמויות שונות

## הסיפורים בסרט

# שמוליקיפוד 
# הצב של אורן 
# הלו הלו אבא

## השירים בסרט

# שיר פתיחה
# הקיפוד
# הטיול הקטן
# אבא שלי

קטגוריה:סרטי הנפשה ישראליים
קטגוריה:סרטים מצוירים ישראליים
קטגוריה:סרטים ישראליים מבוססי ספרים
קטגוריה:קלטות ילדים ישראליות
קטגוריה:סרטים ישראליים משנת 2002
קטגוריה:קלסיקלטת: קלטות
אולטרה-מיקרו-חיידקים

ממוזער|אולטרה-מיקרו-חיידק **אולטרה-מיקרו-חיידקים** (באנגלית: **Ultramicrobacteria**) הם חיידקים קטנים מ-0.1 מיקרון בכל תנאי גידול. מונח זה נטבע בשנת 1981, ומתאר צורות של קוקים במי-ים, שקוטרם היה פחות מ-0.3 מיקרומטר.

אולטרה-מיקרו-חיידקים בודדו גם מהקרקע ונראה שהם תערובת של חיידקים גראם-חיוביים, חיידקים גראם-שליליים וחיידקים חסרי דופן-תא. אולטרה-מיקרו-חיידקים בעלי יחס גבוה של שטח הפנים לעומת הנפח בגלל גודלם הקטן. נתון זה מסייע לצמיחה בתנאים דלים במקורות מזון, תנאים המכונים אוליגוטרופים . הגודל הקטן יחסית של האולטרה-מיקרו-בקטריות מאפשר גם טפילות של אורגניזמים גדולים יותר. חלק מהאולטרה-מיקרו-חיידקים נצפו כטפילים אובליגטוריים או פקולטטיביים של אאוקריוטים ופרוקריוטים שונים.

הגורם המאפשר לאולטרה-מיקרו-חיידקים להשיג את גודלם הקטן הוא כנראה תוצאה של מזעור הגנום, כמו במקרה של החיידק *[[Pelagibacter ubique|P. ubique]]* שהגנום הקטן של 1.3 מגה-ביט שלו נטול אלמנטים גנטיים זרים כמו DNA לא-מקודד, טרנספוזונים, יסודות חוץ-כרומוזומליים וכדומה. עם זאת, חסרים עדיין נתונים גנומיים של אולטרה-מיקרו-חיידקים, בגלל הקושי בגידולם.

מחקרים מיקרוביולוגיים שנעשו במעבדות באוניברסיטת ברקלי גילו אולטרה-מיקרו-חיידקים קטנים במיוחד שנמצאו בדגימות מי-תהום ונותחו באמצעות מיקרוסקופ אלקטרונים. חיידקים קטנים במיוחד אלה, באורך של כמיליון זוגות בסיסים בחומר הגנטי, מציגים ספירלות צפופות של DNA, מעט ריבוזומים ונספחים סיביים דמויי שיער ומערכות מטבוליות ממוזערות. תאים אלה כנראה צוברים את רוב חומרי המזון והמטבוליטים החיוניים מחיידקים אחרים. חיידקים בטווח הגדלים הקטן ביותר נחשבים נפוצים למדי במעמקי האוקיינוסים, אך קשים לגילוי. במי-אגמים בודדו גם חיידקים המפחיתים מנפחם באופן זמני כמנגנון הישרדותי כגון החיידק Aliidiomarina marina, חיידק הלופילי, המפחית את אורכו לכדי 0.2 מיקרונים בתנאי תזונה דלים.[ממוזער|מבנים כימיים שהוגדרו כ"[ננו חיידקים|ננו-חיידקים" Nanobacteria]]אולטרה-מיקרו-חיידקים שונים מאולטרה-מיקרו-תאים שהם הצורות רדומות של תאים גדולים יותר שנוצרים בתנאי רעב. תאים גדולים אלה מורידים את קצב חילוף החומרים שלהם, מפסיקים לגדול ומייצבים את ה-DNA ליצירת אולטרה-מיקרו-תאים שנשארים ברי-קיימא במשך שנים. לעומת זאת, גודלו הזעיר של האולטרה-מיקרו-חיידקים אינו תגובת הרעבה והוא עקבי גם בתנאים עשירים בחומרי תזונה.
המונח "ננו-חיידקים" (NB) שימש בזמנו שם נרדף לאולטרה-מיקרו-חיידקים בספרות המדעית. למעשה קיים הבדל מהותי בין אולטרה-מיקרו-חיידקים לבין הננו-חיידקים. כיום נחשבים חלקיקים אלה כמבנים דוממים. ככל הנראה אלו חלקיקי משקעים של גבישי חומר אנאורגני. חלקיקים אלה עדיין שרויים במחלוקת בקשר למעורבותם בתהליכים פתולוגיים בגוף אדם.

## הערות שוליים

קטגוריה:בקטריולוגיה
קטגוריה:חיידקים אמיתיים
קטגוריה:פרוקריוטים
One of Us Must Know (Sooner or Later)

"**One of Us Must Know (Sooner or Later)**" הוא שיר של הזמר האמריקאי בוב דילן, שיצא לאור כסינגל ב-14 בפברואר 1966, וכרצועה הרביעית באלבום האולפן השביעי שלו Blonde on Blonde ביוני של אותה שנה. השיר נכתב על ידי דילן והופק על ידי בוב ג'ונסטון. השיר הוקלט באולפני קולומביה A בניו יורק ב-25 בינואר 1966, עם דילן ומוזיקאים אחרים שפיתחו את השיר במשך יותר מעשרים טייקים במהלך הסשן.

כסינגל, השיר הגיע למקום ה-33 במצעד הסינגלים הבריטי, אך הגיע רק למקום ה-119 במצעד השירים מתחת להוט 100 של מגזין בילבורד האמריקאי. המבקרים בזמן יציאת הסינגל העניקו לו קבלת פנים שלילית במידה רבה, כאשר הביצועים הווקאליים של דילן היו מוקד מיוחד של מורת רוח. הערכות ביקורתיות מאוחרות יותר היו חיוביות יותר. השיר נכלל ב-The Original Mono Recordings וגרסאות חלופיות הופיעו ב-The Bootleg Series Vol. 12: The Cutting Edge 1965–1966.

## רקע והקלטה
אלבום האולפן השישי של בוב דילן, Highway 61 Revisited, יצא ב-30 באוגוסט 1965. ב-5 באוקטובר, דילן וחברי להקת ה-Hawks, שניגנו איתו מספר הופעות חיות לאחרונה, ערכו את ההקלטה הראשונה של אלבומו הבא באולפני קולומביה A, ניו יורק, עם בוב ג'ונסטון כמפיק. הסשנים הבאים התקיימו ב-30 בנובמבר וב-21 בינואר 1966, עם כמה שינויים בסגל. הסשן הרביעי, ב-25 בינואר 1966, התחיל עם שני טייקים של "Leopard-Skin Pill-Box Hat" של דילן. אחריו שיר שנרשם בתחילה בתקליטי האולפן כ-"Song Unknown", מכיוון שדילן לא המציא שם; מאוחר יותר הוא נקרא "One of Us Must Know (Sooner or Later)". דילן שר וניגן בגיטרה חשמלית ובמפוחית, בליווי רובי רוברטסון (גיטרה חשמלית), אל קופר (עוגב), פול גריפין (פסנתר), ריק דנקו (בס חשמלי) ובובי גרג (תופים). עם דילן שחיבר את קטעי השיר, והפזמון שנותן לשיר את הכותרת שלו מופיע רק בטייק חמש, הסשן נמשך לאורך הלילה ועד למחרת בבוקר. לפי הרולינג סטון, לקח תשע שעות ו-24 טייקים להשלים את השיר. המאסטר טייק נמשך ארבע דקות ו 55 שניות.

## משתתפים
**מוזיקאים**
* בוב דילן - שירה, גיטרה חשמלית, מפוחית
* רובי רוברטסון - גיטרה חשמלית
* אל קופר - עוגב
* פול גריפין - פסנתר
* ריק דנקו - בס חשמלי
* בובי גרג - תופים

**טכני**
* בוב ג'ונסטון - הפקה

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:סינגלים בהוצאת קולומביה רקורדס
מוזיקת באבלגאם

**מוזיקת באבלגאם** (**Bubblegum music**) או **באבלגאם פופ** (**Bubblegum pop**) הוא תת-ז'אנר מוזיקלי של מוזיקת פופ ומוזיקת רוק בסגנון קליט ואופטימי המשווק לילדים ולמתבגרים. המונח נתבע לראשונה על ידי המפיקים המוזיקליים ג'רי קסנץ  וג'פרי כץ  בסוף שנות ה-1960, לאחר שפיתחו אותו בארצות הברית מגראז' רוק, שירי גימיק, ובריל בילדינג . במהלך שנות ה-1970, ז'אנר זה כלל גם אלמנטים מפאנק רוק (Punk rock), מוזיקת הגל החדש והבי מטאל מלודי.

בין השירים מהז'אנר, ניתן למנות את הלהיט משנת 1968 "Yummy Yummy Yummy"  של Ohio Express , את הלהיט משנת 1969 "Sugar, Sugar"  של The Archies ואת הלהיט משנת 1971 "Chirpy Chirpy Cheep Cheep"  של אמצע הדרך .

יש המשתמשים במונח זה ככינוי גנאי למוזיקת פופ חד פעמים ומומצאת, בשל העובדה שרוב שירי הבאבלגאם הם זמר של להיט אחד. קיימת מחלוקת בין פרשנים על היקף הז'אנר וכי קיימות טענות להדרה או הכללה של להקות בנים (במיוחד המאנקיז), והז'אנרים דאנס-פופ, דיסקו וטין פופ בז'אנר זה.

## לקריאה נוספת

* 


## הערות שוליים

קטגוריה:סגנונות פופ
קטגוריה:שנות ה-1960 במוזיקה
קטגוריה:שנות ה-1970 במוזיקה
הגביע הלטבי

**הגביע הלטבי בכדורגל** (בלטבית: **Latvijas kauss**) הוא טורניר כדורגל בפורמט נוקאאוט הנערך מדי שנה בידי התאחדות הכדורגל הלטבית ובו לוקחים חלק מועדוני כדורגל מלטביה. מאז 2021, שמו המלא הוא: "Atbildīgas spēles Latvijas kauss" או באנגלית: "Responsible Gaming Latvian Football Cup" מטעמים מסחריים, כאשר נותנת החסות היא חברת ההימורים ויליאם היל. התחרות שהתחילה ב-1937 החליפה את הגביע ההיסטורי הקודם "גביע ריגה בכדורגל"

## השתתפות
כל המועדונים המשחקים בליגת העל הלטבית ובליגה השנייה הלטבית מתחרים. כמו כן חלק מהליגות הנמוכות יותר.

## שיטת התחרות
התחרות היא טורניר נוקאאוט (בשיטת גביע). מ-1937 עד 2008 ושוב מאז 2017, כל משחקי הטורניר משוחקים במהלך השנה הקלנדרית.

הקבוצה שזוכה בגביע מתמודדת בעונה שלאחר מכן בסופר קאפ הלטבי מול זוכת אליפות לטביה.

## היסטוריה

משחקי הגביע הלאומיים בכדורגל ברפובליקה הסובייטית הסוציאליסטית הלטבית, החלו למעשה מ-1943, עוד בתקופה שבה שלטה ברית המועצות בשטחה של לטביה, ובה השתתפו כלל מועדוני הכדורגל הלטבים.

במהלך הכיבוש הסובייטי (1940–1941, 1944–1991) שימש כטורניר מוקדמות לגביע הסובייטי. התחרות נערכה במלואה גם פעם אחת במהלך הכיבוש הגרמני של המדינות הבלטיות, ב-1943.

ב-1991 עם התפרקותה של ברית המועצות, הוקמה מדינת לטביה והתחרות הראשונה תחת התאחדות הכדורגל הלטבית הייתה ב-1992.

## גמרי הגביע
### הגביע הלטבי (1937–1939)

### גמרי הגביע הלטבי תחת גרמניה הנאצית (1940–1945)

### גמרי הגביע הלטבי תחת הרפובליקה הסובייטית (1946–1991)
* קבוצות אשר זכו בדאבל (בליגת העל הלטבית הסובייטית) באותה העונה מסומנות בכתב **מודגש**.
* גביע זה שוחק כטורניר מוקדמות לגביע הסובייטי הזוכה בו, עלתה להשתתף במוקדמות הגביע הסובייטי.

### הגביע הלטבי (1992–הווה)
* קבוצות אשר זכו בדאבל (בליגת העל הלטבית) באותה העונה מסומנות בכתב **מודגש**.

## זכיות לפי מועדון

## קישורים חיצוניים
* תוצאות גמר הגביע הלטבי באתר rsssf

## ביאורים

קטגוריה:לטביה: כדורגל
קטגוריה:תחרויות ספורט בלטביה
לטביה
אנטוניו בלייקני

**אנטוניו דבון בלייקני** (באנגלית: **Antonio Davon Blakeney**; נולד ב-4 באוקטובר 1996) הוא כדורסלן אמריקאי המשחק בעמדת הקלע בהפועל תל אביב מליגת העל בכדורסל והיורוליג.

## קריירת תיכונים ומכללות
בלייקני נולד בווטרטאון, ניו יורק, וגדל באורלנדו, פלורידה. ב-2015 הוא נבחר למשחק מקדונלד'ס אול-אמריקן ונבחר ל"מר כדורסל" של פלורידה.

בלייקני מוקם בצמרת דירוגי שחקני התיכונים של שירותי הגיוס הגדולים בארצות הברית: מקום 13 ב-Rivals, מקום 15 ב-ESPN ומקום 16 ב-247Sports. הוא דורג במקום השלישי בעמדת הקלע בכל ארצות הברית, אחרי מאליק ניומן ודוויין בייקון.

בלייקני התחייב בתחילה לשחק כדורסל מכללות באוניברסיטת לואיוויל, אך שינה את החלטתו כעשרה ימים לאחר מכן ובסופו של דבר התחייב לאוניברסיטת המדינה של לואיזיאנה, לצד הצעות מאוניברסיטת קנטקי, אוניברסיטת אורגון ואוניברסיטת דרום קליפורניה. בעונתו הראשונה הוא שיחק לצד הרכז בן סימונס וקלע 12.6 נקודות בממוצע למשחק, ובעונת 2016/17, עם היבחרו של סימונס בדראפט ה-NBA 2016, הפך לקלע המוביל של האוניברסיטה, כשקלע 17.2 נקודות לצד 4.8 ריבאונדים ו-1.7 אסיסטים בממוצע למשחק. הוא נבחר לחמישיית העונה השנייה באזור ה-SEC ובאפריל 2017 הודיע שיוותר על השנתיים הנותרות שלו במכללה ויתמודד בדראפט ה-NBA.

## קריירה מקצועית
לאחר שלא נבחר בדראפט ה-NBA 2017 הצטרף בלייקני לשיקגו בולס לליגת הקיץ של ה-NBA ולאחר מכן חתם על חוזה דו-כיווני עם שיקגו וקבוצת ליגת הפיתוח שלה, וינדי סיטי בולס. הוא ערך את הופעת הבכורה שלו ב-NBA ב-19 באוקטובר נגד טורונטו ראפטורס. ב-21 בנובמבר 2017 קלע בלייקני 15 נקודות ב-18 דקות מהספסל בהפסד 105–113 ללוס אנג'לס לייקרס. בסיום העונה הוא נבחר לרוקי השנה בליגת הפיתוח.

ב-19 ביולי 2018 חתם בלייקני על חוזה NBA סטנדרטי בשיקגו, ובמשחק הראשון של עונת  ב-18 באוקטובר קלע 15 נקודות מהספסל בהפסד 108–127 לפילדלפיה 76'. ב-2 בנובמבר, בהפסד 105–107 לאינדיאנה פייסרס, הוא קלע שיא קריירה של 22 נקודות. ב-9 בספטמבר 2019 שוחרר בלייקני משיקגו.

בעונת 2019/20 שיחק בלייקני בג'יאנגסו דרגונס מליגת ה-CBA הסינית.

לעונת 2020/21 חתם בלייקני בקאנטון צ'ארג', קבוצת ליגת הפיתוח של קליבלנד קאבלירס. במאי 2021 הוא נעצר בגין שוד מזוין, אך לא הוגש נגדו כתב אישום.

בינואר 2022 חתם בלייקני חתם באל-אהלי מנאמה מליגת העל של בחריין. ב-28 בינואר הוא קלע 32 נקודות מול א-נג'מה.

ב-17 במרץ 2022 חתם בהפועל באר שבע מליגת העל בכדורסל. הוא שיחק ארבעה משחקים בלבד בעונת  ובכולם קלע מעל 20 נקודות, כולל במשחק הבכורה שלו מול הפועל תל אביב, בו קלע 29 נקודות בהפסד 79–86.

בעונת 2022/23 חזר בלייקני לג'יאנגסו דרגונס מה-CBA הסינית, וסיים כמלך הסלים עם 32.7 נקודות בממוצע למשחק. בעונה הבאה הוא שיחק בנאנג'ינג מונקי קינג ובסך הכל סיים ארבעה משחקים עם לפחות 50 נקודות, כולל שיא קריירה של 54 בהפסד של ג'יאנגסו 90–94 לשאנדונג.

ב-21 באוקטובר 2024 חתם בהפועל תל אביב מליגת העל בכדורסל והיורוקאפ.

## קישורים חיצוניים

*פרופיל, באתר מנהלת ליגת העל בכדורסל

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:שחקני NBA שלא נבחרו בדראפט
קטגוריה:כדורסלני שיקגו בולס
קטגוריה:כדורסלני וינדי סיטי בולס
קטגוריה:כדורסלני קאנטון צ'ארג'
קטגוריה:כדורסלני הפועל באר שבע
קטגוריה:כדורסלני ג'יאנגסו דרגונס
קטגוריה:כדורסלני הפועל תל אביב
קטגוריה:ספורטאים אמריקאים בישראל
קטגוריה:אמריקאים שנולדו ב-1996
לואיס מרפי

**ריצ'רד לואיס מרפי** (באנגלית: **Richard Louis Murphy**; 6 בנובמבר 1875 – 16 ביולי 1936) היה פוליטיקאי אמריקאי שכיהן כחבר הסנאט של ארצות הברית מטעם מדינת איווה בין השנים 1933–1936.

## ביוגרפיה
לואיס מרפי נולד לג'ון ואנה מרפי בדובוק, איווה, ב-6 בנובמבר 1875. אביו היה המוציא לאור של ה־Dubuque Telegraph-Herald. לואיס למד בבתי הספר הציבוריים בדובוק, כולל שנתיים של תיכון, אבל הרווחים שלו היו נחוצים בבית, אז השכלתו הרשמית הסתיימה. הוא החל קריירה בעיתונאות בגיל 15, כששימש ככתב בעיתון Galena, Illinois, Gazette מ-1890 עד 1892. כשחזר לדובוק ב-1892, הוא עבד ב-Dubuque Times-Journal ככתב ולאחר מכן כעורך. עם מות אביו ב-1902, הוא הפך לעורך של ה-Dubuque Telegraph-Herald, וכיהן בתפקיד זה עד 1914. הוא מונה על ידי מינהלת וודרו וילסון לשמש כגובה ההכנסות הפנימיות של איווה בין השנים 1913 ל-1920. לאחר תום הממשל ההוא עבד כיועץ למס הכנסה בשנים 1920 עד 1931, כאשר פרש מעיסוקים פעילים.

ב-1932 נבחר לייצג את איווה בסנאט האמריקאי מטעם המפלגה הדמוקרטית. יריבו מן המפלגה הרפובליקנית היה הנרי פילד, שנבחר להתמודד מטעם המפלגה במקומו של הסנאטור סמית' ברוקהארט. בבחירות הכלליות ניצח מרפי את פילד בפער גדול, כחלק מהסחף הדמוקרטי שהתקיים באותה שנת בחירות בעקבות ניצחונו של פרנקלין דלאנו רוזוולט בבחירות לנשיאות. עיקר מצע הבחירות של מרפי היה שחזור, כאמצעי הקלה חקלאית, של חוקיות הבירה.

מרפי החל את כהונתו 4 במרץ 1933. כהונתו תמה מהר מן הצפוי לאחר שנהרג בתאונת דרכים ליד צ'יפווה פולס שבוויסקונסין ב-16 ביולי 1936. הוא ואשתו, אלן, שבו לדובוק מחופשה בת שבוע בהייוורד עם פרד וו. וודוורד, המוציא לאור של ה-Dubuque Telegraph Herald, ואשתו אלסי. אשתו של מרפי, אחת משלושת הנוסעים שנפצעו בתאונה, דיווחה שהתאונה התרחשה כאשר צמיג התפוצץ בזמן שמרפי נהג במהירות נמוכה, מה שגרם לו להתדרדר מהכביש. הוא נקבר בבית הקברות מאונט אוליבט, בקי ווסט, איווה (פרבר של דובוק).

עם מותו של מרפי, ממשל רוזוולט איבד בעל ברית אמין בסנאט. למרות שמרפי הוחלף על ידי דמוקרט אחר, (גאי מארק ג'ילט), ג'ילט היה לעיתים קרובות מסוכסך עם הנשיא, התנגד לתוכניתו להרחיב את בית המשפט העליון, והתנגד, עד סוף 1941, לתמיכתו של רוזוולט בבריטניה הגדולה.

בזמן התאונה, בני הזוג מרפי היו הורים לחמישה ילדים - מרי, אלינור אן, אימלדה, אלן וצ'ארלס. ילד שישי מת בינקותו.

## קישורים חיצוניים

* 
* 

קטגוריה:אמריקאים ילידי איווה
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1875
קטגוריה:אמריקאים שנפטרו ב-1936
נחל ינוח

**נחל ינוח** הוא נחל אכזב קצר בגליל המערבי. אורכו כ־5 קילומטרים.

## תוואי הנחל
מוצא הנחל ממוקם בגובה של כ-600 מטרים מעל פני הים מדרום ליישוב הדרוזי יאנוח-ג'ת וכ-1 קילומטר מצפון ליישוב גיתה. כיוון הזרימה שלו הוא מערבה. הנחל זורם במקביל מדרום לכביש המחבר בין יאנוח-ג'ת והיישוב כליל. בסופו נשפך אל נחל בית העמק.

ינוח
ינוח
קטגוריה:יאנוח-ג'ת
קטגוריה:כליל
ג'ק ריצ'רד מילר

**ג'ק ריצ'רד מילר** (באנגלית: **Jack Richard Miller**; 6 ביוני 1916 – 29 באוגוסט 1994) היה פוליטיקאי ומשפטן אמריקאי שכיהן כסנאטור רפובליקני מאיווה במשך שתי קדנציות בין השנים 1961 ל-1973. מאוחר יותר הוא שימש כשופט מחוזי של בית המשפט לערעורים של ארצות הברית עבור המחוז הפדרלי.

## ביוגרפיה
### השכלה וקריירה
מילר נולד ב-6 ביוני 1916 בשיקגו, אילינוי. הוא עבר לראשונה לסו סיטי, איווה בשנת 1932 כנער. הוא למד ב-The Oratory School באנגליה, ולאחר מכן קיבל תואר Artium Baccalaureus מאוניברסיטת Creighton באומהה, נברסקה ב-1938 ותואר Artium Magister מהאוניברסיטה הקתולית של אמריקה בוושינגטון הבירה ב-1939. במלחמת העולם השנייה שירת מילר בחיל האוויר של צבא ארצות הברית בין השנים 1942 ל-1946, והשיג דרגת לוטננט קולונל. במהלך תקופה זו שירותו הצבאי כלל את זירת סין-בורמה-הודו, הפקולטה במכללת הפיקוד והמטכ"ל של הצבא בפורט לוונוורת', קנזס, ותפקיד במטה חיל האוויר בוושינגטון הבירה. לאחר המלחמה קיבל מילר את תואר הדוקטור במשפטים שלו. מבית הספר למשפטים באוניברסיטת קולומביה ב-1946, ועשה לימודי תואר שני באוניברסיטת איווה קולג' למשפטים מאוחר יותר באותה שנה. הוא שירת בין השנים 1947 ו-1948 כעורך דין במשרד היועץ הראשי של שירות המס של ארצות הברית. לאחר שנה אחת כעוזר פרופסור למשפטים בבית הספר למשפטים של נוטרדאם, הוא חזר לסו סיטי, שם עבר לעיסוק פרטי.

### קריירה פוליטית
מילר נבחר לבית הנבחרים של איווה ב-1955, ולסנאט של איווה ב-1957.  מילר נבחר לראשונה לסנאט של ארצות הברית ב-1960. במרוץ להחליף את הסנאטור הרפובליקני הפורש תומאס א. מרטין, ניצח מילר את המושל המכהן של איווה, הרשל לאבלס, במרוץ צמוד. מילר היה חבר בוועדת הכספים של הסנאט.  הוא נבחר מחדש ב-1966, והביס בקלות את הדמוקרט אלברט ב. סמית', אבל ב-1972 הפסיד לדמוקרט דיק קלארק. במהלך שיחת טלפון בשעות הבוקר המוקדמות שלאחר הבחירות הללו, הנשיא ניקסון אמר להנרי קיסינג'ר כי "איבדנו את ג'ק מילר כי הוא מטומטם". 

מילר הצביע בעד חוק זכויות האזרח משנת 1964,  וכן בעד התיקון ה-24 לחוקת ארצות הברית,  חוק זכויות ההצבעה משנת 1965,  ואישור מינויו של ת'ורגוד מרשל לבית המשפט העליון של ארצות הברית,  בעוד שמילר לא הצביע על חוק זכויות האזרח משנת 1968. 

### כהונה כשופט פדרלי
ממוזער| קברו בבית הקברות הלאומי ארלינגטון
מילר מונה על ידי הנשיא ריצ'רד ניקסון ב-28 ביוני 1973 למושב בבית המשפט של ארצות הברית למכס ולערעורים על פטנטים שפונה על ידי השופט ג'יי לינדזי אלמונד. הוא אושר על ידי הסנאט של ארצות הברית ב-28 ביוני 1973, וקיבל את המינוי שלו ב-6 ביולי 1973. הוא הועבר מחדש על פי חוק ב-1 באוקטובר 1982, לבית המשפט לערעורים של ארצות הברית עבור המחוז הפדרלי, למושב חדש. הוא קיבל מעמד בכיר ב-6 ביוני 1985. כהונתו הסתיימה ב-29 באוגוסט 1994, עקב מותו.

### פרישה ומוות
מילר פרש לטמפל טראס, פלורידה, שם נפטר ב-29 באוגוסט 1994. הוא קבור בבית הקברות הלאומי ארלינגטון. 

## קישורים חיצוניים

* 
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:סגל אוניברסיטת נוטרדאם
קטגוריה:בוגרי בית הספר למשפטים באוניברסיטת קולומביה
קטגוריה:בוגרי האוניברסיטה הקתולית של אמריקה
קטגוריה:אישים הקבורים בבית הקברות הלאומי ארלינגטון
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1916
קטגוריה:אמריקאים שנפטרו ב-1994
נחל אבן

**נחל אבן** הוא נחל בחיפה היורד לנחל תן וממנו לנחל גיבורים באורך 2 קילומטרים.

## הנחל
אורכו של הנחל הוא שני ק"מ. נהוג לטייל בו יחד עם נחל תן הממשיך בירידה לנחל גיבורים. הנחל קרוי כך בשל האבנים הרבות והגדולות שנמצאות בו ובשל סלע גדול הנמצא בו אשר שימש כפינת ישיבה בטבע של תושבי שכונת מרכז הכרמל ואחוזה בחיפה.

סימונו של השביל הוא אדום-לבן והוא מתחיל ברחוב שוהם בשכונת ורדיה והוא חולף ליד בית הספר תיכון עירוני ה' בצמוד לרחוב האסיף ומתחת לשכונת ורדיה בחיפה, משם הנחל נשפך לנחל תן בסמוך לשכונה החרדית גאולה, ומשם ממשיך לנחל גיבורים. השביל העובר בנחל הוא חלק מתוואי שביל ואדיות חיפה. 

## הערות שוליים

אבן
קטגוריה:הדר הכרמל
אינדיבידואליזם מתודולוגי

**אינדיבידואליזם מתודולוגי** (באנגלית: **Methodological Individualism**) היא גישה מדעית ותאוריה במדעי החברה, המדגישה כי תופעות חברתיות, כלכליות ופוליטיות מוסברות על ידי הצגת האופן שבו הן נובעות מפעולות אינדיבידואליות.
### הגרעין התאורטי
גישה תאורטית זו, מתעדפת פעולות אינדיבידואליות על פני תופעות חברתיות, תוך שימוש במודלים של בחירה אישית כדי להסביר תוצאות חברתיות מצרפיות] רעיון זה, כולל אוסף של אסטרטגיות מתודולוגיות, המציגות סוכנים אנושיים, את פעולותיהם והאינטראקציה ביניהם כמרכיבים מרכזיים של הסבר חברתי ברמת המאקרו.
### בחירה אישית כהסבר לתופעה חברתית מצרפית
אינדיבידואליזם מתודולוגי, מתייחס לאסטרטגיות של הסבר וחיזוי אשר מעניקות עדיפות לפעולה אינדיבידואלית ביחס לתופעות חברתיות. אסטרטגיות כאלה מסתמכות על הבחנה בין קושי בקבלת החלטות של שחקנים בודדים מחד, לבין מוסדות חברתיים, סדרים שונים ונורמות מאידך. על-כן, לפי לוגיקה זו, ניתן להשתמש במודלים כלליים, משוכללים ומסוגננים של בחירה אישית כדי להסביר תופעות חברתיות מצרפיות.

לדוגמה, למודלים של פעולה אינדיבידואלית ישנו מקום דומיננטי בתאוריות סוציולוגיות קלאסיות, ואכן אינדיבידואליזם מתודולוגי מניח מראש את קיומן של עובדות חברתיות כהסבר לתופעות שונות במדעי החברה. מתודולוגיה זו, מציגה את המניעים להתנהגותם של שחקנים שונים בשדה החברתי, כפוטנציאל רלוונטי לחזות ולצפות לדפוס התנהגות דומה גם בעתיד. לפיכך, על פי הגיון זה, יציבותם של סדירויות חברתיות, הופעתן של נורמות ותפקודם של מוסדות בעולם החברתי, צריכים להיות מוסברים במונחים של סיבות אינדיבידואליות בסיסיות. מציאות זו, מזמנת הזדמנויות ליישום מודלים קלאסיים במדעי ההתנהגות העוסקים בבחירה רציונלית, וגם את ישומן של תאוריות משוכללות יותר העוסקות בקוגניציה ואישיות.

### אינדיבידואליזם מתודולוגי לעומת הוליזם מתודולוגי
במדעי המדינה נהוג לערוך חלוקה בין אינדיבידואליזם מתודולוגי, אשר מסביר תופעות פוליטיות על ידי התייחסות ליחידים ולאינטראקציות ביניהם, לבין הוליזם מתודולוגי, או חוסר רדוקציוניזם, גישה פילוסופית המתבוננת בכמה ישויות או הון חברתי ברמת המאקרו, כגון: מדינות, מוסדות, מפלגות, תרבויות וארגונים.
## ראו גם
* מקס ובר
* אמיל דורקהיים
* שיטות מחקר איכותניות
* פילוסופיה של מדעי החברה
## לקריאה נוספת
* אמיל דורקהיים, **הכללים של המתודה הסוציולוגית** (תרגם מצרפתית: רואי בן בשט, עריכה מדעית: פרופ' ז'יזל ספירו), תל אביב, רסלינג, 2006.
* אנתוני גידנס, **סוציולוגיה** - מהדורה שישית מתוקנת ומעודכנת בשיתוף פיליפ ו. סאטון (תרגום: יורם שדה, עריכה מדעית: פנחס שטרן), רעננה, האוניברסיטה הפתוחה, תשע"ד 2013
## הערות שוליים

קטגוריה:פילוסופיה של המדע
קטגוריה:מדעי החברה
קטגוריה:שיטות מחקר במדעי החברה
קטגוריה:השיטה המדעית
תומאס מרטין

**תומאס אלסוורת' מרטין** (באנגלית: **Thomas Ellsworth Martin**; 18 בינואר 1893 – 27 ביוני 1971) היה פוליטיקאי אמריקאי שכיהן כחבר בית הנבחרים של ארצות הברית (1939–1955) וכסנאטור (1955–1961) מאיווה. הוא היה רפובליקני, וכיהן בקונגרס במשך 22 שנים רצופות.

## ביוגרפיה
מרטין נולד ב-18 בינואר 1893 במלרוז שבאיווה, למד בבתי הספר הציבוריים והשלים את לימודיו באוניברסיטת המדינה של איווה (ב-1916) ובמכללה למשפטים שלה (ב-1927). הוא קיבל תואר מבית הספר למשפטים באוניברסיטת קולומביה בשנת 1928 והיה מנתח מכירות ורואה חשבון בחברת גומי באקרון, אוהיו ובדאלאס שבטקסס, בשנים 1916 ו-1917. במהלך מלחמת העולם הראשונה שירת כלוטננט ראשון ברגימנט הרגלים ה-33, צבא ארצות הברית, מ-1917 עד 1919. לאחר המלחמה, המשיך לעבוד בתעשיית הגומי, ולאחר מכן הפך לעוזר פרופסור למדע צבאי וטקטיקה באוניברסיטת איווה מ-1921 עד 1923. הוא התקבל ללשכת עורכי הדין של איווה ב-1927 והחל לעסוק בכך באיווה סיטי, שבה כיהן כיועץ משפטי עירוני בין השנים 1933 ל-1935 וראש העיר בין השנים 1935–1937.

בשנת 1938 נבחר מרטין כמועמד המפלגה הרפובליקנית לבית הנבחרים של ארצות הברית, מטעם מחוז הקונגרס הראשון של איווה. הוא נבחר שוב לבית הנבחרים שבע פעמים ברציפות, וכיהן מ-3 בינואר 1939 ועד 3 בינואר 1955.

ב-1954, במקום להתמודד שוב על מושבו בבית הנבחרים, התמודד מרטין לסנאט של ארצות הברית. הוא ניצח את הסנאטור המכהן גאי מארק ג'ילט מהמפלגה הדמוקרטית, שסיים אז את כהונתו המלאה השנייה בסנאט. לראשונה מאז 1924, שני הסנאטורים של איווה, וכל נציגיה בקונגרס, היו רפובליקנים. מרטין כיהן מ-3 בינואר 1955 עד 3 בינואר 1961. מרטין הצביע בעד חוקי זכויות האזרח של 1957 ו-1960. הוא פרש לאחר קדנציה אחת, עבר לסיאטל שבוושינגטון, שם נפטר ב-27 ביוני 1971.

## קישורים חיצוניים

* 
* 

קטגוריה:אמריקאים ילידי איווה
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת קולומביה
קטגוריה:בוגרי אוניברסיטת המדינה של איווה
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1893
קטגוריה:אמריקאים שנפטרו ב-1971
יגאל צליק

**יגאל ישראל צליק** (ז' סיוון ה'תש"ד, 29 במאי 1944 – 21 באוקטובר 2024, י"ט בתשרי ה'תשפ"ה) היה מנצח ומלחין יהודי אנגלי ממוצא ישראלי. מייסדה ומנצחה של מקהלת "פרחי לונדון", מקהלת הילדים החרדית הראשונה. כונה "אבי מקהלות ה’פרחי’".

## ביוגרפיה
נולד בשנת ה'תש"ד, 1944 וגדל בשכונת נווה צדק בדרום תל אביב, למשפחה מחסידות גור. בילדותו למד בבית הספר תחכמוני, והופיע בהצגות בתיאטרון הילדים שליד התיאטרון הקאמרי בניהולו של יוסף מילוא. ב-1957, כשהיה בן 13, היגרה משפחתו ללונדון, בירת הממלכה המאוחדת. הוא למד בישיבת גייטסהד ולאחר נישואיו החל לשמש מורה ליהדות בבית ספר יהודי לא-דתי "יבנה" בלונדון, שם, לדבריו, זיהה את הצורך ביצירת מוזיקה יהודית דתית. צליק החל את דרכו המוזיקלית כשהקים את מקהלת בית הספר.

### פעילות מוזיקלית
בשנת 1970 ייסד את מקהלת "פרחי לונדון". המקהלה נחשבה לחלוצה בסוגת המוזיקה החסידית. אלבום הבכורה שלה, "מה נאוו", הכיל 14 שירים שאת רובם הלחין צליק. שירים בולטים מהאלבום: "שמעו מלכים", "המבדיל" (לחן - ישראל קריימר), "כי הם חיינו" ו"יוונים נקבצו עלי" (לחן - הרב ישראל דוד ניוונר); אלבומה השני, "ברכי נפשי", שיצא ב-1971 של המקהלה כלל להיטים כמו "מראה כהן", "דרכך אלוקינו" ("תעלה ארוכה") ו"באין מליץ יושר" (לחן - ישראל קריימר); אלבומה השלישי, "אשירה להשם", יצא בשנת 1973, ממנו בלטו הלהיטים "אשירה להשם", "וכי ידיו של משה", "פדה" ו"חמול".

בשנת 1974 הגיע צליק לביקור בישראל והקים את מקהלת "פרחי ירושלים" שפעלה בבני ברק. הוא הוציא יחד עם המקהלה את האלבום "פרחי ירושלים - יד בזמר". שירים בולטים מהאלבום: "קול ברמה נשמע", "ואמרתם כה לחי" ו"הנה מה טוב". שלושת השירים הללו היו לחניו המפורסמים הראשונים של יוסי גרין, שהיה אז בחור ישיבה בן 18. לאחר כמה חודשים חזר צליק ללונדון והמקהלה התפרקה. היא הוקמה מחדש כמה שנים מאוחר יותר על ידי חנן אביטל בגרסה שונה.

לאחר שישה אלבומים של "פרחי לונדון", בשנת 1978, סגר צליק את המקהלה ולקח הפסקה מפעילות מוזיקלית. צליק חידש את פעילות המקהלה בשנת 1988, כשהוציא עם המקהלה את האלבום "The Return Of The London School Of Jewish Music" (בעברית - החזרה של פרחי לונדון); בשנת 1991 הוציאה המקהלה את האלבום "פרחי לונדון"; בשנת 1997 הוציאה המקהלה את אלבומו התשיעי והאחרון "ונישא ברכה". המקהלה המשיכה להופיע עוד שלוש שנים ונסגרה ב-1999.

צליק הלחין יצירות רבות שהפכו לנכסי צאן ברזל במוזיקה החסידית, ביניהן: "שמעו מלכים"' "מראה כהן", "אשירה לה' בחיי", "קן ציפור", "אנעים זמירות", "ברכי נפשי", "סלעי ומצודתי", "פדה בשלום" ו"חמול".

### אחרית ימיו
בשנת 2021 לקה צליק באירוע מוחי. במשך תקופה ארוכה השתקם אך באוקטובר 2024 התדרדר מצבו והוא נפטר בחול המועד סוכות, 21 באוקטובר 2024 בביתו שבשכונת גולדרס גרין בלונדון, בגיל 81.

## קישורים חיצוניים
* 
* 
* 
* 
* 
* 

## הערות שוליים

קטגוריה:מלחיני מוזיקה חסידית
קטגוריה:מנצחי מקהלות ישראלים
קטגוריה:מנצחים ישראלים
קטגוריה:בוגרי ישיבת גייטסהד
קטגוריה:ישראלים שהיגרו לממלכה המאוחדת
קטגוריה:יהודים אנגלים
קטגוריה:לונדון: אישים
קטגוריה:תל אביב-יפו: אישים
קטגוריה:אנשי היישוב ילידי הארץ
קטגוריה:בריטים שנולדו ב-1944
קטגוריה:בריטים שנפטרו ב-2024
אייבקס תל אביב

**אייבקס תל אביב** (באנגלית: **Tel Aviv Ibex**; בערבית: **آيبكس تل ابيب**) הוא מועדון רוגבי מתל אביב. הוא מועדון הרוגבי הגאה הראשון והיחיד במערב אסיה.

## היסטוריה
### יסוד ושם
המועדון נוסד ב-2021 עם עשרה שחקנים בלבד, שרובם לא שיחקו רוגבי לפני כן. אחד מהחברים המייסדים תיאר מאוחר יותר למאקו כיצד כילד בבית ספר הוא תמיד היה "האחרון להיבחר בשיעורי ספורט". המועדון נקרא בתחילה " תל אביב לווייתנים", מאוחר יותר השם שונה לאייבקס על שם היעל המזוהה עם ישראל.

### בהמשך הדרך
[ממוזער| משחק נגד קינגס קרוס סטילרס מ[לונדון באצטדיון דל רוגבי די קורוויאלה ברומא, אייבקס ניצחה את סטילרס 3–22]]
המועדון היה מזוהה עם איגוד הספורט האקדמי (ASA) תל אביב בשנת 2022. ובשנת 2023 הפך לחבר ב־רוגבי גיי בינלאומי (International Gay Rugby).

באפריל 2023 Ibex שיתפה פעולה עם שני מועדונים נוספים - הברקשייר יוניקורנס ובריסטול ביזונס - כדי להתחרות ב־Union Cup ברמינגהאם, אנגליה. אייבקס תרם ארבעה שחקנים לקבוצה משותפת ששיחקה תחת דגל Berkshire Unicorns.

במאי 2023 זכה המועדון בטורניר רוגבי שביעיות ארצי בקיבוץ יזרעאל.

המועדון התחרה בגביע Bingham הדו-שנתי ברומא במאי 2024, וזכה ב-Gladiator Plate.

## הרכב
ממוזער| נבחרת המועדון לגביע בינגהאם 2024 ברומא
שחקני אייבקס מגיעים ממגוון של רקעים תרבותיים וזהויות מיניות, כולל חברים בקהילת LGBTQ+ וגם בעלי ברית סטרייטים . על פי כתבת i24NEWS על המועדון ביוני 2024, אייבקס מונה גם שחקנים יהודים וגם שחקנים ערבים, כאשר הדיווח מתאר זאת *כ"דו קיום עדין שמרחיק את הפוליטיקה ממגרש הרוגבי, אך מאלץ את השחקנים להיתקל בנקודות מבט שאולי לא היו שומעים עליה אחרת"* .

## קישורים חיצוניים

## הערות שוליים

קטגוריה:תל אביב-יפו: מועדוני ספורט
קטגוריה:2021 בישראל: ספורט
מוזיקה צבאית

[ממוזער| חיל המוזיקה של [בונדסוור באוסלו]]
[ממוזער| נגן [חלילית מנגן במהלך מבצע אפסום , 26 ביוני 1944.]]
[ממוזער| הציור ''Spirit of '76'' של [ארצ'יבלד וילארד מ-1857, מראה נגנים במשרוקיות רוחביות  ותופים.]]
**מוזיקה צבאית** או **מוזיקת לחימה** הוא ז'אנר מוזיקלי ספציפי של מוזיקה המיועד לשימוש במסגרות צבאיות המבוצעות על ידי חיילים מקצועיים, הנקראים **מוזיקאי שטח**.

חלק גדול מהמוזיקה הצבאית מולחן ומבוצע על ידי תזמורות צבאיות כדי להכריז על אירועים צבאיים, ללוות חיילים עם תופים, או לציון אירועים צבאיים מיוחדים. עם זאת, לאורך ההיסטוריה, היה שימוש במוזיקה כדי להפחיד את האויב, לעודד לוחמים, או לסייע בארגון ובתזמון פעולות בלחימה.

בהתאם לתרבות, מוזיקה צבאית מנוגנת במגוון כלי נגינה, ובמיוחד כלי הקשה, בין היתר תופים, משרוקיות רוחביות , ביוגלים, חצוצרות, חמת חלילים, משולשים ומצלתיים. אף על פי שחלק ממוזיקה זו הולחנה בצורה כתובה, חלק אחר שלה מפותחת או נלמדת באמצעות האוזן, תוך הסתמכות על זיכרון קבוצתי כדי לתאם את הצלילים.

## ראו גם
* קריאת קרב
* מארש
* תזמורת צבאית

## לקריאה נוספת

* Mark A. Snell and Bruce C. Kelley, editors, *Bugle Resounding: Music and Musicians of the Civil War era*, National Conference on Music of the Civil War Era, 2004.
* Lee Andresen, *Battle Notes: Music of the Vietnam War*, Savage Press, 2003.
* John H. Beck, *Encyclopedia of Percussion,* Routledge Press, 2007.


## קישורים חיצוניים

*
קטגוריה:סגנונות מוזיקליים
קוסמולוגיית חור שחור

**קוסמולוגיית חור שחור**, או **יקום מסוג [[קרל שוורצשילד|שוורצשילד]]**, היא תאוריה מתמטית ופיזיקלית, המתבססת על תורת היחסות הכללית של אלברט איינשטיין ומציעה פתרון מתמטי לבעיית הכיוון של הזמן (או חץ הזמן).

## בסיס התאוריה
בבסיס התאוריה עומדת תורת היחסות הכללית של איינשטיין, שמציגה את המרחב-זמן שבה החומר קובע את עקמומיות המרחב-זמן, ועקמומיות מרחב-הזמן העקום מכתיבה את תנועת החומר:

R_{\mu \nu} - {g_{\mu \nu} R \over 2} = 8 \pi {G \over c^4} T_{\mu \nu}

הפתרון שמציע קרל שוורצשילד מציג מצב בו כמות חומר סופית הנדחסת למרחב קטן בצורה אינסופית (למעשה, הדרישה איננה לאינסוף, אלא למעבר של רדיוס שוורצשילד) יוצר חור שחור במרחב הזמן עצמו.

במאמר ב-"Nature" משנת 1972 הציע הפיזיקאי קומר פאריה (Kumar Pathria) שאם נדחוס את כל החומר והאנרגיה ביקום הנראה (כולל חומר אפל) לחור שחור, כמות המוערכת בכ-{10}^{53} kg (כלומר 1 עם 53 אפסים אחריו), נקבל כי רדיוס שוורצשילד גדול יותר מרדיוס היקום הנראה, כ-46.5 מיליארד שנות אור. למעשה, תאורטית, ניתן לתאר מצב בו היקום הנראה (ואנחנו בתוכו) מצוי בתוך חור שחור עצום, הנמצא בתוך יקום אב גדול בסדרי גודל מהיקום הנראה.

## השערת כיוון חץ הזמן
בתוך חורים שחורים ביקום שלנו, הזמן והמרחב מחליפים תפקידים: בעוד ביקום החיצוני לחור השחור הזמן מתקדם כל הזמן מהעבר לעתיד, אך ניתן לנוע בכל כיוון בשלושת ממדי המרחב, בתוך החור השחור ניתן לבחור את כיוון הזמן, אך המרחב מתקדם לעבר הסינגולריות או הרינגולריות (המתמטית) שבמרכז החור השחור (לא מסתובב ומסתובב בהתאמה).

תאורית קוסמולוגיית החור השחור מציעה פתרון לבעיית חץ הזמן, בדמות מצב שבו אם היקום הנראה נמצא בתוך חור שחור עצום, הרי שייתכן כי מרכז החור השחור מצוי בעתיד של כל החומר והאנרגיה המצוי בתוכו, ולכן לזמן יש כיוון ביקום שלנו. התאוריה מציעה למעשה שביקום האב (מחוץ לקוסמולוגיית החור השחור) לזמן אין חץ התקדמות, וניתן לנוע במימד הזמן כפי שנעים אצלנו בממדי המרחב.

## חולשת התאוריה
בעוד התאוריה מציעה פתרון מתמטי המבוסס על תורת היחסות הכללית בלבד, היא נחשבת בקרב רוב הקהילה המדעית כתאוריה חלשה ולא רלוונטית, שכן לא ניתן לבצע ניסוי כלשהו שיוכיח לנו (או יפריך לנו) שאנחנו חיים בתוך קוסמולוגיית חור שחור. בדומה לבעיות המוכרות האחרות עם המתמטיקה של חורים שחורים, הדרך היחידה, תאורטית, לגלות מה נמצא בתוך החור השחור היא להיכנס לתוכו, אך לא ניתן יהיה להעביר את המידע החוצה בפרק זמן סופי (או לחלופין, לפתח תאוריה של כבידה קוונטית, שאין לנו בשלב זה). באופן מקביל, כדי לדעת האם אנחנו חיים בתוך חור שחור כזה, אנחנו חייבים להביט עליו מבחוץ, אך הדבר אינו אפשרי, שכן לשם כך יש צורך לנוע במהירות גבוהה יותר ממהירות האור.

ישנם מדענים שמנסים להציע ניסוים כאלו, אך נכון ל-2025, לא נמצא ניסוי כזה שעומד במבחן ההוכחה המדעית.

## הערות שוליים

קטגוריה:מושגים במתמטיקה
קטגוריה:תורת היחסות הכללית
אביעזר וולפסון

**אביעזר שמעון יוסף וולפסון** (8 ביוני 1938 – 20 באוקטובר 2024) היה רב מלחין ומחזיר בתשובה בריטי-ישראלי.

## ביוגרפיה
אביעזר וולפסון נולד בלונדון בשנת 1938 לשמואל זאב, אחיו של הנגיד הידוע יצחק וולפסון, ולפייגא לבית משפחת וולף. משפחת וולפסון נחשבת עד היום למשפחת אצולה בריטית יהודית, שבין צאצאיה נמנים כמה מן הדמויות היהודיות החשובות בלונדון.

בזמן לימודיו בקולג' פגש את רבה של גייטסהד הרב בצלאל ראקוב, שהציע לו ללמוד בישיבה. לאחר מספר שנים בישיבת עץ חיים שבשוויץ, עלה לארץ ישראל על מנת ללמוד בישיבת באר יעקב, שם היה מקורבם של משגיח הישיבה הרב שלמה וולבה וראש הישיבה הרב משה שמואל שפירא. הרב וולבה קירב אותו מאוד ולמד איתו בחברותא, ואף ביקש ממנו למסור שיעור לבעלי הבתים בבאר יעקב.

לאחר לימודיו בישיבה, נישא לחנה לבית רינגר, והשתקע בבני ברק ולאחר מכן בהרצליה ובסביון. בהמשך עבר לגור בשכונת שערי חסד בירושלים, שם התגורר עד לפטירתו.

במהלך חייו הרביץ תורה ברבים ועסק בקירוב רחוקים. פעל במעברות תל-ים של יוצאי מרוקו ליד הרצליה, הקים בית כנסת בבית מגוריו בסביון ופעל רבות לקירוב בני הנוער במקום. בתחילת שנות השמונים החל להגיע לברית המועצות לשעבר, תוך סיכון עצמי, כדי למסור בסתר שיעורי יהדות ולספק תשמישי קדושה ליהודים מסורבי העלייה במדינות ברית המועצות. לאחר נפילת ברית המועצות, סייע רבות להפחת רוח היהדות ברחבי רוסיה, ואף מסר בקביעות שיעורים בישיבת תורת חיים במוסקבה.

הרב וולפסון נודע כפילנתרופ שתרם רבות למוסדות תורניים ולישיבות. במשך שנים תמך בישיבתו של בנו הרב דניאל וולפסון, ישיבת "נתיבות חכמה".

הרב וולפסון נפטר בי"ט בתשרי תשפ"ה, ונקבר בהר המנוחות בירושלים.
טקסט=מודעת פטירה על ידי ישיבת נתיבות חכמה - הרב אביעזר וולפסון|ממוזער|מודעת פטירה על ידי ישיבת נתיבות חכמה - הרב אביעזר וולפסון
לאחר פטירתו הנציחו בניו את שמו בשם הישיבה שבראשות בנו הרב דניאל וולפסון, ישיבת "נתיבות חכמה", לשם "נתיבות אביעזר-וולפסון".

## לחניו
בצעירותו הלחין הרב אביעזר וולפסון לחנים רבים. הנודע שבלחניו הוא לחן "מה אשיב" המושר בבתי כנסת רבים בעת קריאת ההלל, שהלחין לזכר גיסו בנימין רינגר שנהרג בתאונת דרכים בגיל צעיר. הלחן בוצע על ידי לייבלה השל ומרדכי בן-דוד.

בשנת 2019 התכנסו צאצאיו לביצוע מחודש של לחניו, והם יצאו לאור באלבום שנקרא "הניגונים של אבא".

## צאצאיו
לרב וולפסון ששה בנים ובת. בין בניו נמנה הרב דניאל וולפסון, ראש ישיבת נתיבות חכמה בירושלים.

## הערות שוליים

קטגוריה:מלחינים ישראלים
קטגוריה:מלחיני מוזיקה חסידית
קטגוריה:יהודים הקבורים בהר המנוחות
אביעזר וולפסון
קטגוריה:ישראלים ילידי אנגליה
קטגוריה:ישראלים שנולדו ב-1938
קטגוריה:ישראלים שנפטרו ב-2024
קטגוריה:אישים שעל שמם ישיבות בישראל
הרכב מוזיקלי של אדם אחד

[ממוזער|תמונה מ-[1865 של הרכב מוזיקלי של אדם אחד באתול , מסצ'וסטס.]]
[ממוזער|הרכב מוזיקלי של אדם אחד מופיע ברחובות [מנהטן]]
**הרכב מוזיקלי של אדם אחד** הוא מוזיקאי אחד בלבד המנגן במספר כלים בו-זמנית, לרוב כמופע רחוב, באמצעות הידיים, הרגליים, הגפיים ומכשירים מכניים או אלקטרוניים שונים. חלק מלהקות של אדם אחד גם מבצעות שירה בזמן שהן מופיעות.

הסוג הפשוט ביותר של "הרכב מוזיקלי של אדם אחד" הוא זמר המלווה את עצמו בגיטרה אקוסטית ומנגן במפוחית פה המותקנת ב"מתלה נבל" מתכת מתחת לפיו. גישה זו ננקטת לעיתים קרובות על ידי מופעי רחוב של זמרים-גיטריסטים מהז'אהר של מוזיקת פולק. הגדרות מסובכות יותר עשויות לכלול גם כלי נשיפה הקשורים לצוואר, תוף בס גדול המותקן על גבו של המוזיקאי עם המקלות מחוברת לדוושת רגל, מצלתיים הקשורים בין הברכיים או מופעלות על ידי מנגנון דוושה, תופי מרים ומאראקס הקשורים לגפיים, וכלי מיתר על הכתפיים (למשל, בנג'ו, יוקלילי או גיטרה).

מאז התפתחות הממשק הדיגיטלי לכלי נגינה (MIDI) בשנות ה-1980, מוזיקאים אלו שילבו גם רפידות MIDI על החזה, טריגרים אלקטרוניים קשורים לרגל, ומקלדות פדלים אלקטרוניות.

## קישורים חיצוניים

* מאט ברנן, 4.2. One is the loneliest number: “one-man bands” and doing-it-yourselves versus doing-it-alone, אוניברסיטת פורטו

## הערות שוליים

*
ג'מאל בהויאן

**ג'מאל בהויאן** (בבנגלית: **জামাল ভূইয়া**; נולד ב-10 באפריל 1990) הוא כדורגלן בנגלי-דני המשחק בעמדת הקשר בברות'רס אוניון.

## קריירת מועדונים
בהויאן נולד בגלוסטרופ שבדנמרק וגדל בפרבר ברונדבי להורים ממוצא בנגלי. בגיל 15 התחיל לשחק כדורגל בקבוצת הנוער של ברונדבי וכעבור שנה הצטרף לזו של פ.צ. קופנהגן. קריירת הכדורגל שלו קיבלה תפנית לאחר שנורה ארבע פעמים במהלך קרב כנופיות, אף על פי שלא היה לו כלל קשר לכל המצב. הכדור פספס את ליבו בשני סנטימטרים ובהויאן היה מאושפז כיומיים במהלכן עבר 12 ניתוחים.

לאחר שהתאושש חזר לשחק כדורגל, אך ירד לשחק בליגות הנמוכות של דנמרק. בשנת  חתם בהלרופ בה שיחק שלוש עונות. בשנת  חתם באבהאני לימיטד דאקה הבנגלית, במדיה שיחק שנתיים. בסיום התקופה חזר לדנמרק ושיחק באבארטה ואבדורה.

בשנת  חזר לבנגלדש וחתם בשייח ג'מאל דהנמונדי. בעונת הבכורה שלו היה שותף לזכייה בדאבל. בהמשך שיחק גם בשייח רוסל, סייף וצ'יטגונג אבהאני. בשנת  חתם בקולקטה מוחמדן ב-I-League.

באוגוסט  חתם בסול דה מאיו בטורניאו הארגנטינאית.

## קריירה בינלאומית
בשנת  בעודו שחקן נוער בקופנהגן, קיבל הצעה לייצג את בנגלדש, אך דחה את ההצעה בגל נשלח לבויאן מכתב הצעה לייצג את נבחרת בנגלדש בכדורגל מהתאחדות הכדורגל של בנגלדש. עם זאת, הוא נאלץ לדחות את ההצעה בשל סיבוכים משפחתיים.

ב-31 באוגוסט 2013 בהויאן ערך את הופעת הבכורה שלו בנבחרת בנגלדש במשחק נגד  וכך הפך לשחקן הראשון בנבחרת שלא נולד במדינה. ב-13 בנובמבר 2012 הבקיע את שער הבכורה שלו בנבחרת בניצחון 1–2 נגד .

בהויאן הוא שיאן ההופעות של הנבחרת ומשמש כקפטן הנבחרת.

## תארים
; שייח ג'מאל דהנמונדי
*ליגת העל הבנגלית: 
*גביע הפדרציה הבנגלי: 
*גביע המלכים הבנגלי: 

; אישיים
*כדורגלן הטורניר גביע המלכים הבנגלי: 
*כדורגלן הטורניר בגביע בנגבנדהו: 

## קישורים חיצוניים

קטגוריה:כדורגלנים דנים
קטגוריה:כדורגלנים בנגלים
קטגוריה:קשרי כדורגל דנים
קטגוריה:קשרי כדורגל בנגלים
קטגוריה:כדורגלני נבחרת בנגלדש
קטגוריה:קופנהגן: כדורגלנים
קטגוריה:ספורטאים זרים בהודו
קטגוריה:ספורטאים זרים בארגנטינה
קטגוריה:דנים שנולדו ב-1990